**MEDIEKONTAKT:**

Christine Jæger

Christine.jaeger@garmin.com

**Garmin® præsenterer det nye Dash Cam Tandem med dobbeltobjektiv**

*Bilister kan optage alt, der sker på vejen og inden i bilen – både dag og nat*

OLATHE, Kan./6. Januar 2020/Business Wire – Garmin International, Inc., en del af Garmin Ltd. (NASDAQ: GRMN), annoncerede i dag Garmin Dash Cam™ Tandem. Garmins første dobbeltobjektiv-kamera, der giver bilister fuld videodækning af deres omgivelser. Dette takket være to objektiver med 180-graders visningsområde, som optager i tandem både dag og nat. Kørselskameraets højkvalitets 1440p fremadvendte objektiv med Garmin Clarity™ HDR kan fange skarpe billeder med vigtige køretøjsdetaljer, mens det indadvendte objektiv har nattesyn med Garmins eksklusive NightGlo™ teknologi, som viser al fører- og passageraktivitet – selv i mørke.

“Dash Cam Tandem leverer særligt klare optagelser om natten inde i bilen som intet andet kørselskamera på markedet i dag,” sagde Dan Bartel, Garmin Vice President for Global Consumer Sales.

 “Med flere og flere samkørselsmuligheder såvel som uforudsete hændelser inde i bilen giver det god mening for disse bilister at kunne stole på et højkvalitets kørselskamera, som både optager, hvad der sker på vejen, samt hvad der sker inde i bilen.”

Takket være de nye objektiver på hver side af enheden, kan Dash Cam Tandem optage alle bilistens omgivelser, hvad enten det er traffik på vejen eller aktiviteter i kabinen. Ydermere har det indadvendte objektiv Garmins helt nye NightGlo™ teknologi, som giver nattesynsoptagelser i så høj kvalitet, at den kan identificere ansigtsdetaljer på bagsædepassagerer. For ekstra bekvemmelighed inkluderer Dash Cam Tandem en oplader med en ekstra USB-port for at sikre, at bilister forbliver tilsluttet på hele deres kørsel.

Med Garmin Drive™ appen1 kan bilister nemt se synkroniserede optagelser direkte på deres telefon. Hvis ét Dash Cam Tandem ikke er nok, så tilbyder Garmin Dash Cam Synkronisering, som giver brugeren mulighed for at styre op til fire Garmin kørselskameraer2, monteret med forskellige synsvikler — bagrude eller blinde punkter. Alle videofiler kan synkroniseres for nem afspilning i Garmin Drive appen på brugerens smartphone.

Udviklet med brugervenlighed in mente er det diskrete Dash Cam Tandem i lommestørrelse lige så intuitivt som det er praktisk. Så snart det er sat til køretøjets strømkilde, begynder det at optage og kan fortsætte med at filme selvom føreren ikke er i bilen. Parkeringsovervågningsfuntionen3 giver ro I sindet hos bilister, hvis nogen forsøger at pille ved deres køretøj, mens de er væk. Det fremadvendte- samt det indadvendte objektiv kan automatisk registrere og optage bevægelse, når bilen er parkeret og slukket.

Dash Cam Tandem har en række værdifulde funktioner, herunder stemmestyring4, der giver bilister mulighed for at gemme videoer eller billeder og starte og stoppe lyd inde i køretøjet - alt håndfrit. Opdateringer af Safety Cam-advarsler via Garmin Drive™ appen1 vil være tilgængelige medio februar.

Med indbygget GPS og Galileo giver kameraet automatisk den nøjagtige placering af et køretøj for at dokumentere, hvornår og hvor begivenheder opstår. Dash Cam Tandem er også udstyret med automatisk registrering af hændeler til at gemme aktivitet før og efter en hændelse finder sted. Kørselskameraet kan desuden fungere i varme omgivelser op til 80°C og inkluderer et udskifteligt microSD™ kort i kassen til øjeblikkelig brug.

Garmin Dash Cam Tandem er tilgængelig nu og har en vejledende pris på 2.899 DKK.

Besøg garmin.dk for at lære mere.

Garmin Dash Cam Tandem er det seneste indenfor vejnavigation hos Garmin, den førende verdensomspændende leverandør af bærbare navigationsenheder til biler, motorcykler og lastbiler. Virksomhedens brugervenlige navigationsløsninger har innovative funktioner, der giver tids- og brændstofbesparende fordele til at imødekomme kravene til dagligdagskørsel.

I årtier har Garmin været banebrydende inden for ny GPS-navigation, trådløse enheder og

applikationer, der er designet til folk, som lever en aktiv livsstil. Garmin betjener fem primære

markeder, herunder vejnavigation, luftfart, sport, marine og outdoor. Find mere information i

Garmins virtuelle presserum på [newsroom.garmin.com](https://newsroom.garmin.com/press-release), eller følg os på [facebook.com/garmindanmark](https://www.facebook.com/GarminDanmark/), [instagram.com/garmindenmark](https://www.instagram.com/garmindenmark/), [[twitter.com/garmin](https://twitter.com/garmin)news](https://twitter.com/garminnews?lang=en) eller [youtube.com/garmin](http://youtube.com/garmin).

1Kræver download af Garmin Drive-appen til din kompatible smartphone aktiveret med GPS og BLUETOOTH Low Energy-teknologi. Se <https://buy.garmin.com/da-DK/DK/p/666925> for detaljer.

2Ekstra kameraer sælges separat. Læs mere på Garmin.dk.

3Kan kræve kabel til parkeringstilstand; sælges separat.

4Stemmestyring er kun tilgængelig på engelsk, tysk, fransk, spansk og svensk

Bemærk: Nogle lande regulerer eller forbyder brug af denne enhed. Det er dit ansvar at kende til og overholde de gældende love og bestemmelser om privatlivets fred i de lande, hvor du planlægger at bruge denne enhed.

**Om Garmin International Inc.:**

Om Garmin International, Inc.: Garmin International, Inc. er et datterselskab af Garmin Ltd. (Nasdaq: GRMN).

Garmin Ltd. er baseret i Schweiz, og dets primære datterselskaber ligger i USA, Taiwan og Storbritannien. Garmin er et registreret varemærke, og Garmin Dash Cam, NightGlo og Garmin Drive app varemærker, der tilhører

Garmin Ltd. eller dets datterselskaberne. Bluetooth® vareværke og logoer ejes af Bluetooth SIG, Inc. og brug heraf af Garmin er under licens. Wi-Fi® og Wi-Fi logoet er registrerede varemærker af Wi-Fi Alliance.

Alle andre mærker, produktnavne, firmanavne, varemærker og servicemærker tilhører deres respektive ejere. Alle rettigheder forbeholdes.

**Om fremadrettede udtalelser:**

Denne pressemeddelelse indeholder fremadrettede udsagn om Garmin Ltd. og dets virksomhed. Disse udsagn er baseret på ledelsens nuværende forventninger. De fremadrettede begivenheder og omstændigheder, denne meddelelse omhandler, kan risikere ikke at forefalde og de faktiske resultater kan afvige væsentligt som følge af kendte og ukendte risikofaktorer og usikkerheder, som kan påvirke Garmin, herunder, men ikke begrænset til de risikofaktorer, der er anført i årsrapporten i formular 10-K, for året der sluttede den 29. december 2018, indgivet af Garmin til Securities and Exchange Commission (Kommissionens filnummer 0-31.983). En kopi af denne formular (10-K) er tilgængelig på www.garmin.com/aboutGarmin/invRelations/finReports.html. Ingen udsagn om fremtiden kan garanteres. I fremadrettede udsagn gælder kun pr. den dato, hvor de er fremsagt og Garmin påtager sig ingen forpligtelse til offentligt at opdatere eller revidere fremadrettede udsagn, hverken som følge af nye oplysninger, fremtidige begivenheder eller på anden måde.

###